CELEX: 62015CN0047
Language: lt
Date: 2015-02-06 00:00:00
Title: Byla C-47/15: 2015 m. vasario 6 d. Cour de cassation (Prancūzija) pateiktas prašymas priimti prejudicinį sprendimą byloje Sélina Affum (santuokinė pavardė Amissah)/Préfet du Pas de Calais, Procureur général de la Cour d'appel de Douai

13.4.2015   
            
            
               LT
            
            
               Europos Sąjungos oficialusis leidinys
            
            
               C 118/18
            
         2015 m. vasario 6 d.Cour de cassation (Prancūzija) pateiktas prašymas priimti prejudicinį sprendimą byloje Sélina Affum (santuokinė pavardė Amissah)/Préfet du Pas de Calais, Procureur général de la Cour d'appel de Douai
   
   (Byla C-47/15)
   (2015/C 118/24)
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour de cassation
   
   
      Šalys pagrindinėje byloje
   
   
      Ieškovė: Sélina Affum (santuokinė pavardė Amissah)
   
      Atsakovai: Préfet du Pas de Calais, Procureur général de la Cour d'appel de Douai
   
   
      Prejudiciniai klausimai
   
   
               1.
            
            
               Ar Direktyvos 2008/115/EB (1) 3 straipsnio 2 punktas turi būti aiškinamas taip, kad trečiosios šalies pilietis laikomas neteisėtai esančiu valstybės narės teritorijoje ir todėl pagal šios direktyvos 2 straipsnio 1 dalį patenka į jos taikymo sritį, jei šis užsienietis tik vyksta tranzitu, būdamas autobuso, vykstančio per šios valstybės narės teritoriją iš kitos valstybės narės, priklausančios Šengeno erdvei, į dar kitą valstybę narę, keleivis?
            
         
               2.
            
            
               Ar Direktyvos 6 straipsnio 3 dalis turi būti aiškinama taip, kad ja nedraudžiama nacionalinės teisės nuostata, pagal kurią už trečiosios šalies piliečio neteisėtą atvykimą į šalį yra numatyta laisvės atėmimo bausmė, jei šį užsienietį pagal sutartį arba susitarimą, su ja sudarytą iki direktyvos įsigaliojimo, gali perimti kita valstybė narė?
            
         
               3.
            
            
               Atsižvelgiant į atsakymą į pirmesnį klausimą, ar ši direktyva turi būti aiškinama taip, kad ja draudžiama nacionalinės teisės nuostata, pagal kurią už trečiosios šalies piliečio neteisėtą atvykimą į šalį yra numatyta laisvės atėmimo bausmė, taikoma tokiomis pat, kaip nustatytosios Europos Sąjungos Teisingumo Teismo 2011 m. gruodžio 6 d. Sprendime Achughbabian (C-329/11) (2) dėl neteisėto buvimo šalyje, sąlygomis, kurios siejamos su direktyvos 8 straipsnyje nustatytų priverstinių priemonių taikymo nebuvimu ir jo sulaikymo trukme?
            
         
      (1)  2008 m. gruodžio 16 d. Europos Parlamento ir Tarybos direktyva 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse (OL L 348, p. 98).
   
      (2)  EU:C:2011:807